मोहाली। लाके तीन्न पेग्ग बल्लिए, पैंदे भंगड़े गड्डी दी डिक्की खोल के… इन दिनों काफी फेमस हुए इस गाने पर शनिवार रात को फेज-1 के एचएल-135 नंबर में चल रहे एक पीजी में रहने वाले कुछ युवक पार्टी कर रहे थे। इसी दौरान ये युवक शराब के नशे में नाचते हुए गली में आ गए और कार की डिक्की खोल कर रात 12 बजे से सुबह 5 बजे तक तेज आवाज में गाने चलाकर नाचते रहे।
इन्होंने आस पास रहने वाले लोगों की परवाह नहीं की और शराब के नशे में नाचते हुए रातभर जमकर हुड़दंग मचाया। आस-पास के लोगों ने युवकों को कुछ नहीं कहा, क्योंकि वे नशे में थे। इन युवकों के हुडदंग से परेशान आस पास रहने वाले लोगों ने इसकी शिकायत रविवार सुबह 6 बजे पुलिस कंट्रोल रूम पर दी। इसके बाद माैके पर पहुंचकर पुलिस कर्मियों ने युवकों की पार्टी रूकवाई और युवकों को अपने साथ थाने ले गए। थाने जाते हुए भी ये युवक यहां के लोगों को धमकियां देते हुए बोल रहे थे कि जिन लोगों ने पुलिस को शिकायत दी है उन लोगों को वे देख लेंगे।
युवकों की धमकी- जिसने पुलिस बुलाई उसे देख लेंगे
इस इलाके में रहने वाले प्रदीप, अरूण गर्ग, प्रवीण और कुछ आस-पास के लोगों ने बताया कि रविवार जब सुबह पुलिस आई तब भी इन युवकों का नशा उतरा नहीं था। क्योंकि जब पुिलस आई और इन युवकों को ले जाने लगी तब भी युवक बहुत अकड़ रहे थे। पुलिस जब चार युवकों को अपने साथ थाने ले जाने लगी तो ये धमकियां दे रहे थे कि जिन लोगों ने पुलिस को बुलाया है वो उन्हें देख लेंगे।
बिना परमिशन का पीजी, मालिक पर हो केस दर्ज
इलाका निवासियों ने बताया कि उन्होंने थाना फेज-1 के पीजी में रह रहे युवकों और मकान मालिक के खिलाफ दी शिकायत में एसएचओ से कहा है कि मकान मालिक चंडीगढ रहता है और यह मकान पीजी के तौर पर युवकों को दिया हुअा है। इससे पहले भी इसी मकान में बहुत झगड़े होे चुके हैं। मकान मालिक पहले भी मोहल्ले में बोल चुका है कि अागे से ऐसी दिक्कत नहीं होगी। मकान मालिक यह पीजी बिना परमिशन के चला रहा है। उन्होंने पुलिस से मांग की है कि पुलिस मकान मालिक पर केस दर्ज करे।
लड़कों के पेरेंट्स बुलाए हैं थान में
यह शिकायत आई थी, युवकों को थाने में लाया गया था। इनके परिवार वाालों को थाने बुलाया गया है। उनसे बात की जाएगी और युवकों की हरकतें बताई जाएंगी। मकान मालिक को भी थाने बुलाया है। मामले की जांच के बाद कार्रवाई की जाएगी।
-हरमन चीमा, एसएचओ थाना फेज-1
hin_Deva hin_Deva hin_Deva hin_Deva hin_Deva hin_Deva hne_Deva hin_Deva hne_Deva